**MMA1305L – MAM 2204L Az irodalom nyelvisége**

**Tantárgyi tematika és félévi követelményrendszer**

**Féléves tematika:**

1. konzultáció: A félévi követelmények ismertetése. Alapfogalmak. Elemzési gyakorlatok.

2. és 3. konzultáció: A házi dolgozatok bemutatása az alábbi, választható témákból:

1. Hatásmechanizmusok Ady nyelvében
2. A realista elbeszélés nyelve Móricz Zsigmond prózájában
3. A szegénység nyelve József Attila költészetében
4. Pilinszky János költői nyelve
5. Tandori Dezső nyelvkritikai attitűdje
6. A nyelvi radikalizmus szerepe Petri György lírájában
7. Avantgárd nyelv a közéleti költészetben (Nagy Gáspár, Domonkos István)
8. Oravecz Imre líranyelve
9. A nyelv a posztmodern költészetben – Kemény István
10. Bodor Ádám és a csend nyelve
11. Krasznahorkai László és a hosszú mondat
12. A tradicionális költői nyelv a XX. század végén: Baka István
13. Népköltészetből szürreális költészet: Juhász Ferenc

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:**

***A félévközi ellenőrzések követelményei:***

– a második és a harmadik konzultációra szükséges:

– a szakirodalom feldolgozása

– az előadás elkészítése

– a szorgalmi időszak végéig, illetve a vizsgaidőszakban:

– házi dolgozat írása (15.000 leütésben)

– beszámoló megírása

**Az érdemjegy kialakításának módja:**

– az órai munka beszámítódik a félévi jegybe, amennyiben külön értékelhető

– a beszámoló, az órai előadás és a házi dolgozat jegyei közül bármelyik elégtelen értékelése elégtelen gyakorlati jegyet eredményez. Az oktató joga súlyozni a jegyek arányát és az órai munkát a félév végi tantárgyi eredmény megállapításánál, tehát nem azok átlaga határozza meg a félév végi eredményt

– elégtelen gyakorlati jegy javítása a *Tanulmányi és vizsgaszabályzat* szerint lehetséges.